Ei, võluv on siin parasvöötmes see aastaaegade vaheldumise igavene rütm, aga keegi on biidi juba väga üles peksnud - 24 tunniga 16 kraadi tõusu pole ikka ilus tegu. It's getting hot  in here, ja ma süüdistan kõiges Al Gore'i. Või ot, ikka George Bushi. No mingit ameerika poliitikut igatahes.  Eile oli meil siis kontsert, mille üllatusmunaks osutus kellegi otsus kasutada harmooniumi oreli asemel. Võib-olla selleks, et afiinsus 19. sajandi asjaarmastajatega oleks suurem? Kohale toodud instrumendi saund ei olnud väga sellest ilmast, pigem viskas kolmanda maailma elementi sisse ja ma väga ootasin, et oratoorium "Luther" osutub multikultuursemaks, kui võiks oletada, ja keegi hakkab kohe qawwali't laulma. No nii eklektilise teosega tegu siiski polnud, aga hetki, kus kulmud kerkisid küsivalt õige kõrgele, oli päris mitu. Esimesest teosest oli natuke kahju isegi, sest kuigi kõik sagedused ja vältused said vist õiged, oli detsibellidega natuke halvasti ja mõõdetamatutest asjadest nagu tämber ei hakkaks parem rääkimagi. Kurioosne üritus oli, aga väike vaheldus siiski.